Ляліта Торэс

**Бэатрыс Марыяна То́рэс** (), больш вядомая пад псэўданімам **Ляліта То́рэс** (; 26 сакавіка 1930 — 14 верасьня 2002) — аргентынская акторка і сьпявачка. За пяцідзесяцігадовую кар’еру паспрабавала сябе ў кіно, радыё, тэатры і на тэлебачаньні. Зьнялася ў амаль 20 фільмах, сярод якіх «Танец фартуны» (1944), «Рытм, соль і перац» (1951), «Найлепшая ў коледжы» (1953) ці «Сорак гадоў любові» (1963). Ганаровая грамадзянка Буэнас-Айрэсу, маці сьпевака Дыега Торэса.

## Жыцьцяпіс
Бэатрыс Марыяна Торэс нарадзілася 26 сакавіка 1930 року ў Авельянэдзе (правінцыя Буэнас-Айрэс). Псэўданім «Ляліта» прыдумаў ейны дзядзька Эктар. Ужо ва ўзросьце сямі гадоў Торэс па-майстарску выконвала народныя танцы. У 10 гадоў паступіла ў школу клясычнага гішпанскага танцу ў Буэнас-Айрэсе. У 1942 яна пасьпяхова дэбютавала на сцэне сталічнага тэатру «Авэніда». Маці акторкі памерла ў 33-гадовым узросьце, калі Ляліце было чатырнаццаць.

У 1944 року яна дэбютавала ў кіно, выканаўшы песьню «Gitano Jesús» у фільме «Танец лёсу» () і запісала сваю першую кружэлку са сьпевамі «Te lo juro yo» і «Gitano Jesús». У 1951 Ляліта Торэс зыграла галоўную ролю ў фільме «Рытм, соль і перац». Вялікі посьпех ёй прынёс фільм «Дзяўчына вагню» (), які апынуўся ў год свайго выхаду рэкордным па колькасьці гледачоў.

У 1950-х роках Ляліта Торэс выканала галоўныя ролі ў некалькіх мюзыклах, дзе рэжысэрам быў : «Найлепшая ў коледжы», «Бяднейшая за царкоўную мыш», «Малады для Ляўры», «Узрост каханьня», «Каханьне з першага позірку» й іншыя. У мностве карцінаў ейным партнэрам быў Альбэрта Дальбес.

У 1957 року акторка выйшла замуж за пілёта грамадзянскай авіяцыі Сант’яга Радольфа Бурастэра; у 1959 неўзабаве пасьля нараджэньня сына Сант’яга муж загінуў у авіякатастрофе.

У 1965 Ляліта выйшла замуж другім разам; мела з Хуліё Сэсара Качыя чацьвярых дзяцей: Анжаліку, Марсэлё, Марыяну і Дыега.

Ейнай апошняй роляй у кіно стала драма «Там на поўначы» ().

З канца 1960-х грала ў тэатральных і тэлевізыйных пастановах: «Няхай мінуць гады», «Сястра Сьвятога Сюльпіса», «Сэньярыта Поўнач», «Як дзьве кроплі вады», «Падсьвечнікі», «Марыяна», «Гарыён», «Крывя і арэна» й іншыя.

У 1993 року Ляліта Торэс зьнялася ў аўтабіяграфічнай сямейна-музычнай тэленавэле «Дай яму, Лоле», у якой разам зь ёй удзельнічалі чацьвёра ейных дзяцей.

20 жніўня 2002 была абвешчаная выбітным грамадзянінам Буэнас-Айрэсу. Памерла тамсама 14 верасьня 2002 року.

## Фільмаграфія
* 1944 — «Танец фартуны» (*La danza de la fortuna*)
* 1951 — «Рытм, соль і перац» (*Ritmo, sal y pimienta*)
* 1951 — «Слуга дзяўчынкі» (*El mucamo de la niña*)
* 1952 — «Дзяўчына вагню» (*La niña de fuego*)
* 1953 — «Найлепшая ў коледжы» (*La mejor del colegio*)
* 1954 — «Узрост каханьня» (*La edad del amor*)
* 1955 — «Бяднейшая за царкоўную мыш» (*Más pobre que una laucha*)
* 1955 — «Малады для Ляўры» (*Un novio para Laura*)
* 1956 — «Каханьне зь першага позірку» (*Amor a primera vista*)
* 1956 — «Маладая для дваіх» (*Novia para dos*)
* 1958 — «Прыгожая хлусьня» (*La Hermosa Mentira*)
* 1961 — «Закаханая настаўніца» (*La Maestra enamorada*)
* 1963 — «Сорак гадоў любові» (*40 años de novios *)
* 1965 — «Новыя рытмы і старая хваля» (*Ritmo nuevo y vieja ola*)
* 1966 — «Перац» (*Pimienta*)
* 1970 — «Дзяўчына, удава і памешчыца» (*Joven, viuda y estanciera*)
* 1972 — «Там на поўначы» (*Alla En El Norte*)

## Крыніцы

## Вонкавыя спасылкі

* Ляліта Торэс на YouTube
* 
* Музыка гішпанамоўнага сьвету
* Забытыя галасы: Ляліта Торэс

Катэгорыя:Нарадзіліся ў Авэльянэдзе
Катэгорыя:Аргентынскія акторы і акторкі
Катэгорыя:Аргентынскія сьпявачкі
Катэгорыя:Сьпевакі і сьпявачкі танга
Катэгорыя:Ганаровыя грамадзяне Буэнас-Айрэсу
Катэгорыя:Памерлі ў Буэнас-Айрэсе
Катэгорыя:Пахаваныя ў Буэнас-Айрэсе
Катэгорыя:Пахаваныя на могілках Ля-Чакарыта